CELEX: 32020D0710
Language: el
Date: 2020-05-25 00:00:00
Title: Απόφαση (ΕΕ) 2020/710 του Συμβουλίου της 25ης Μαΐου 2020 για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Latvijas Banka

28.5.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 166/3
               
            
         ΑΠΟΦΑΣΗ (ΕΕ) 2020/710 ΤΟΥ ΣΥΜΒΟΥΛΙΟΥ
         της 25ης Μαΐου 2020
         για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Latvijas Banka
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη το πρωτόκολλο αριθ. 4 για το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, και ιδίως το άρθρο 27.1,
         Έχοντας υπόψη τη σύσταση της Ευρωπαϊκής Κεντρικής Τράπεζας της 19ης Μαρτίου 2020 προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Latvijas Banka (ΕΚΤ/2020/14) (1),
         Εκτιμώντας τα ακόλουθα:
         
                     (1)
                  
                  
                     Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών των κρατών μελών με νόμισμα το ευρώ ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.
                  
               
                     (2)
                  
                  
                     Η θητεία των εν ενεργεία εξωτερικών ελεγκτών της Latvijas Banka έληξε μετά τον λογιστικό έλεγχο για το οικονομικό έτος 2019. Είναι επομένως αναγκαίος ο διορισμός εξωτερικών ελεγκτών από το οικονομικό έτος 2020 και εξής.
                  
               
                     (3)
                  
                  
                     Η Latvijas Banka επέλεξε την εταιρεία SIA Ernst & Young Baltic ως εξωτερικούς της ελεγκτές για τα οικονομικά έτη 2020 έως 2024.
                  
               
                     (4)
                  
                  
                     Το διοικητικό συμβούλιο της ΕΚΤ συνέστησε τον διορισμό της εταιρείας SIA Ernst & Young Baltic ως εξωτερικών ελεγκτών της Latvijas Banka για τα οικονομικά έτη 2020 έως 2024.
                  
               
                     (5)
                  
                  
                     Κατόπιν της σύστασης του διοικητικού συμβουλίου της ΕΚΤ, η απόφαση 1999/70/ΕΚ του Συμβουλίου (2) θα πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Στο άρθρο 1 της απόφασης 1999/70/ΕΚ, η παράγραφος 18 αντικαθίσταται από το ακόλουθο κείμενο:
            
               
                  «18.   Εγκρίνεται ο διορισμός της εταιρείας SIA Ernst & Young Baltic ως εξωτερικών ελεγκτών της Latvijas Banka για τα οικονομικά έτη 2020 έως 2024.».
               
            
         
         
            Άρθρο 2
            Η παρούσα απόφαση παράγει αποτελέσματα από την ημέρα της κοινοποίησής της.
         
         
            Άρθρο 3
            Η παρούσα απόφαση απευθύνεται στην Ευρωπαϊκή Κεντρική Τράπεζα.
         
         
            Βρυξέλλες, 25 Μαΐου 2020.
            
               
                  Για το Συμβούλιο
               
               
                  Ο Πρόεδρος
               
               G. GRLIĆ RADMAN
            
         
         
            (1)  ΕΕ C 98 της 25.3.2020, σ. 1.
         
            (2)  Απόφαση 1999/70/ΕΚ του Συμβουλίου, της 25ης Ιανουαρίου 1999, σχετικά με τους εξωτερικούς ελεγκτές των εθνικών κεντρικών τραπεζών (ΕΕ L 22 της 29.1.1999, σ. 69).